બાળપણનાં સ્મરણોમાં સુખદ અનુભવો જ હોય એવું હોતું નથી, પરંતુ સુખદ અને દુઃખદ બન્ને પ્રસંગોની જે યાદ બાળમાનસ ઉપર અંકિત થાય છે એ હંમેશાં રહે છે. મંગળસૂત્ર વેચી પોતાના માટે સાઇકલ લાવી આપતી માતાના ઉદાત્ત ચરિત્રવાળો પ્રસંગ પણ લેખક મર્મવેધક રીતે આલેખે છે. જીવનમાં મોટા માણસ થઈ ગયેલા કિશનસિંહ ત્યાર પછી અનેક સાઇકલો ખરીદે છે, પરંતુ પોતાની બાએ મંગળસૂત્ર વેચીને અપાવેલી સાઇકલનું સ્મરણ હંમેશાં તેમની આંખો ભીની કરી જાય છે – સાથે જ આપણી પણ!